《广陵使还得吴野人郝山渔汪长玉书》
清代·王又旦

江广思扬子，年荒惜故人。艰危谁计日，丧乱各经春。

杜曲看花眼，浔阳乞食身。十年中夜月，两地照清贫。

作者简介：陕西合阳人，字幼华，号黄湄。顺治十五年进士。康熙间知湖北潜江。履亩定赋，抑豪强。二十三年，入都补户科给事中。工诗，兼综唐宋之长。卒于官。年五十一。有《黄湄集》。